Ardo Kreek

Ardo Kreek (sündinud 7. augustil 1986) on eesti võrkpallur.

Ta on õppinud Audentese Spordigümnaasiumis.

2004. aastast mängib ta Eesti võrkpallikoondises ja hooajast 2020/21 Prantsusmaa meistriliigaklubis Arago de Sete.

Sportlaskarjäär
Eesti võrkpallikoondis
Kreek liitus Eesti võrkpallikoondisega esmakordselt 2004. aastal ning tegi debüüdi samal aastal sõpruskohtumistes Venemaa Superliiga võistkonnaga Peterburi Baltika.Eesti Rahvusmeeskond 2004 Eesti Võrkpalli Liidu arhiiv (vaadatud 12.03.2023). Euroopa meistrivõistluste finaalturniiril on ta kuulunud koondise koosseisu kuuel korral (2009, 2011, 2015, 2017, 2019 ja 2021). Euroopa liiga on ta võitnud koondisega ühel korral (2016).Parimaks valitud Robert Täht: kogu meeskond oli turniiri MVP ERR arhiiv, 03.07.2016. 2021. aasta turniiril saadi kolmas koht.Enard: saadud kogemus on eriti oluline noorematele mängijatele ERR, 21.06.2021. Kreek on kandnud koondises ka kapteni rolli.Selgus Eesti koondis mängudeks Austriaga, Kreek sai kapteniks ERR arhiiv, 23.07.2015.Kapten Kreek: alates teisest geimist saime õigetele meestele pihta ERR, 28.05.2021.

Klubivõrkpall
2003–2009 Eesti meistriliigas ja esmakordselt välismaal
Kreegi esimene hooaeg Eesti meistriliiga tasemel oli 2003/04 hooajal 17-aastaselt Sylvester Tallinna ridades, kus ta mängis kolm hooaega.Kas Pärnu meeskond tõugatakse Eesti võrkpallitroonilt? Pärnu Postimees arhiiv, 24.10.2003. Klubiga võideti Eesti meistrivõistlustel üks hõbe- ja kaks pronksmedalit.

Hooajaks 2006/07 vahetas Ardo klubi ning liitus Selver Tallinnaga, kus ta mängis kaks ja pool hooaega. Klubiga võideti kahel korral Schenker Liiga, tuldi Eesti meistriks ja võideti Eesti karikas.Ardo Kreek Sporditulemused (vaadatud 07.04.2023). Kõigil hooaegadel osales klubi ka CEV Challenge Cupil, kus hooajal 2007/08 jõuti veerandfinaali. Teistel hooaegadel eelringist edasi ei pääsetud.

Kolmanda hooaja (2008/09) esimesel poolel Selver Tallinnas saadi Eesti karikavõistlustel teine koht. Hooaja keskel vahetas Kreek klubi ning sai võimaluse liituda Prantsusmaa meistriliigaklubiga Rennes Volley 35, kus mängisid ka Eesti võrkpallikoondislased Sten Esna ja Pavel Kružajev.Kreek sai Rennes'i Volleyga lepingu Postimees arhiiv, 29.12.2008. Klubi jõudis Prantsuse karikavõistlustel poolfinaali; Prantsusmaa meistriliiga lõpetati 11. kohaga.Eestlaste klubi Rennes'i Volley jõudis Prantsuse karika Final Four`i Postimees arhiiv, 23.02.2009.Eestlaste klubi Rennes'i Volley karikafinaali ei pääsenud Postimees arhiiv, 14.03.2009.Sten Esna: vaevalt, et Rennes’i Volley’s jätkan Postimees arhiiv, 15.04.2009. Ardo oli meeskonna üks põhimängijatest.

2009–2012 Poola meistriliigas
Hooajaks 2009/10 liitus ta Poola meistriliigaklubiga Rzeszowi Resovia.Ardo Kreek siirdub mängima tugevasse Poola klubisse Postimees arhiiv, 08.09.2009. Klubi osales ka CEV Meistrite liigas.Venno tõusis Meistrite liiga resultatiivseimaks mängijaks Postimees arhiiv, 11.12.2009. Kreek sai meeskonnas väga vähe mänguaega ning vahetas hooaja keskel klubi ja liitus teise Poola meistriliigaklubiga Radomi Jadar, kes oli sel hetkel liigas eelviimasel (9.) kohal, kus lõpetati ka põhiturniiri lõppedes.Aitab pingi nühkimisest: Kreek lahkub Poola tippmeeskonnast Postimees arhiiv, 22.12.2009.Kreek ja Jadar lõpetasid põhiturniiri kaotusega Postimees arhiiv, 21.03.2010. Liigast üleminekumängudel suudeti võita Varssavi Politechnika meeskonda ning säilitada sellega koht Poola meistriliigas, kuid liiga survel loobuti sellest eelnimetatud võistkonna kasuks.Kreegi koduklubi säilitas koha Poola kõrgliigas Postimees arhiiv, 03.05.2010.Ardo Kreegi klubi sunniti meistriliiga kohast loobuma Postimees arhiiv, 29.05.2010. Kreek võitles klubis mänguaja eest, kandes aeg-ajal vahetusmängija ning aeg-ajalt põhimängija rolli.

Hooajaks 2010/11 vahetas ta klubi ja liitus Poola meistriliigaklubiga Varssavi Politechnika, kus ta mängis kaks hooaega.Andres Kalvik. Kreek jätkab Poolas, Toobal Pere Leivas Postimees arhiiv, 17.06.2010. Esimesel hooajal osaleti Poola meistrivõistlustel, kus saadi 5. koht ja Poola karikavõistlustel, kus jäädi pidama veerandfinaalis.Kreegi klubi mängib Poolas 5. koha peale Postimees arhiiv, 28.03.2011. Teisel hooajal (2011/12) osales klubi CEV Challenge Cupil, kus finaalseeria kaotati otsustava kuldse geimiga ja teeniti teine koht.Ardo Kreek jäi dramaatilisel moel eurokarikata Postimees arhiiv, 31.03.2012. Poola meistrivõistlused lõpetati 8. kohaga. Ardo kuulus üldiselt meeskonna põhimängijate hulka.

2012–... Prantsusmaa meistriliigas
Hooajaks 2012/13 läks Ardo tagasi Prantsusmaa meistriliigasse ning liitus Pariisi Volleyga, kus ta mängis kaheksa hooaega.Ardo Kreek liitus Prantsusmaa võrkpalli eelmise kümnendi valitsejaga Postimees arhiiv, 10.05.2012. Esimesed neli hooaega oldi Prantsusmaa meistriliiga täielikus tipus, saades kolmel esimesel hooajal teine koht ning võites liiga hooajal 2015/16. Esimese hooaja (2012/13) teine koht Prantsusmaa meistriliigas tagas klubile järgmiseks hooajaks (2013/14) koha CEV Meistrite liiga alagrupiturniiril, kus play-offi ei pääsetud ja langeti CEV Cupi.Ardo Kreek pälvis Prantsusmaa meistrivõistluste hõbemedali ERR arhiiv, 05.05.2013.Ardo Kreek ja Pariisi Volley kukkusid CEV Cupi ERR arhiiv, 19.12.2013. CEV Cupil jõuti finaalseeriasse, kus omavahelised mängud Venemaa klubiga Nižni Novgorodi Gubernija jäid 1:1 viiki ning võitja otsustati kuldse geimiga. Kuldne geim võideti 15:11 ning Ardo Kreek ja Pariisi Volley krooniti Euroopa karikavõitjateks.Ardo Kreek tuli Euroopa karikavõitjaks ERR arhiiv, 29.03.2014. Samal hooajal (2013/14) saadi Prantsusmaa karika- ja meistrivõistlustel teine koht.Kreek tegi finaalmängus võimsa esituse, aga Pariis kaotas ERR arhiiv, 09.05.2014. Kolmandal hooajal (2014/15) oli taas koht CEV Meistrite liiga alagrupiturniiril, kus loosi tahtel satuti väga tugevasse alagruppi ning play-offi ei pääsetud.Kreegi klubi lõpetas meistrite liiga kaotusega ERR arhiiv, 27.01.2015. Prantsusmaa meistrivõistlustel saadi kolmandat aastat järjest Tours Volley järel hõbemedal.Kreek ja Pariisi Volley kaotasid pingelise finaalmängu ERR arhiiv, 10.05.2015. Neljandal hooajal (2015/16) pääsu CEV Meistrite liigas alagrupiturniirilt play-offi taas ei tagatud, kuid pärast kolme hõbemedalit tuldi lõpuks ka Prantsusmaa meistriks.Kreegi koduklubi võõrustab Meistrite liigas Venno tööandjat ERR arhiiv, 26.01.2016.Hõbedase seeria lõpetanud Ardo Kreek tuli viimaks Prantsusmaa meistriks ERR arhiiv, 07.05.2016.

Kreek jätkas Pariisi Volleys ka viiendat hooaega (2016/17). CEV Meistrite liigas saadi alagrupis neljas koht ning edasipääsu play-offi ei tagatud.Pariisi Volley lõpetas Meistrite liiga võidukalt, Kreegilt 15 punkti ERR arhiiv, 02.03.2017. Prantsusmaa meistrivõistluste põhiturniir lõpetati neljanda kohaga ning Kreek oli põhiturniiri resultatiivseim keskblokeerija, kogudes 245 punkti.Ardo Kreek oli Prantsusmaal põhiturniiri resultatiivseim keskblokeerija ERR arhiiv, 03.04.2017. Veerandfinaalseerias tuli aga Ajaccio Volley paremust tunnistada ning meistrivõistluste lõppkohaks jäi seitsmes, millega kohta CEV Meistrite liigas ei kaasnenud. Kuuenda hooaja (2017/18) kohaliku meistriliiga play-offide eel sattus Pariisi Volley maksuskandaali ning kuigi algselt sooviti meeskond otsustavast faasist kõrvaldada, siis see otsus võeti tagasi.Skandaali sattunud Ardo Kreegi koduklubi sai ikkagi oma tahtmise ERR arhiiv, 27.03.2018. Prantsusmaa meistrivõistlustel jõuti välja poolfinaalidesse, kuid karistus rakendati uueks hooajaks ning meeskond langetati Prantsusmaa esiliigasse.Tammemaa ja Maaseik juhivad finaalseeriat, Ennok naaseb Šveitsist hõbedaga ERR, 26.04.2018.Kreek ei pruugi Pariisis seitsmendat hooaega alustada: esiliigasse langemine oli minu jaoks suur pauk Võrkpall24, 16.08.2018. Seitsmenda hooaja (2018/19) eel olid klubil tugevad rahalised probleemid ning klubi ähvardas pankrot, siiski suudeti leida lahendused ning saadi alustada teekonda esiliigas.Ardo Kreek teatas rõõmusõnumist: praeguse seisuga on Pariisi Volley’s kõik taas hästi Võrkpall24, 08.09.2018. Prantsusmaa esiliiga suudeti võita ja sellega pääseti järgnevaks hooajaks tagasi Prantsusmaa meistriliigasse, klubis jätkas juba kaheksandat (ja viimast) hooaega ka Ardo Kreek.Ardo Kreek ja Pariisi Volley kerkisid uueks hooajaks Prantsusmaa kõrgliigasse! Võrkpall24, 05.05.2019. Kohalikus meistriliigas heideldi koha eest play-offis, kuid Prantsusmaa karikavõistlustel suudeti jõuda välja final-fouri.Nädal piiri taga: Kreekas säranud Miilenilt 29 punkti ERR, 09.03.2020. Kevadel peatati võistlused koroonapandeemia tõttu ning kohti välja ei mängitud. Kreek oli kõigil kaheksal hooajal meeskonna üks põhimängijatest ning tegi rohkelt silmapaistvaid mänge. Ta tavapositsioon oli keskblokeerija, kuid üksikutes mängudes tuli tal olude sunnil täita ka diagonaalründaja rolli.Ardo Kreek debüüdist diagonaalründajana: uus amet oli huvitav ERR arhiiv, 12.11.2012.Kaasmängija vigastus sunnib Ardo Kreeki positsiooni vahetama ERR arhiiv, 27.01.2015.

Hooajaks 2020/21 vahetas ta Prantsusmaal klubi ning liitus meistriliigaklubiga Arago de Sete, kus mängis neli hooaega.Adieu, Paris! Ardo Kreek on vahetamas kaheksa aasta järel klubi Võrkpall24, 20.03.2020. Esimesel hooajal (2020/21) lõpetas meeskond Prantsusmaa meistrivõistluste põhiturniiri 9. kohal ning jäi esimesena play-offidest välja.Nädal piiri taga: Treial pääses finaali, Aganits võitleb hõbeda nimel ERR, 05.04.2021. Teisel hooajal (2021/22) jõuti Prantsusmaa karikavõistlustel poolfinaali.Kibbermanni koduklubi pääses Prantsusmaa karikavõistlustel finaali ERR, 02.04.2022. Prantsusmaa meistrivõistlustel lõpetati põhiturniir viiendana, kuid veerandfinaalseeria viiendas (otsustavas) mängus saadi tasavägises mängus 2:3 kaotus Narbonne Volleylt ning langeti konkurentsist.Võrkpallurid välismaal: Venno, Raadik ja Pupart tulid medalitele ERR, 25.04.2022. Kolmandal hooajal (2022/23) osaleti CEV Cupil, kus langeti välja 1/16 finaalis. Meeskond osaleb ka Prantsusmaa meistrivõistlustel. Kreek oli meeskonna üks põhimängijatest.

Saavutused
Klubivõrkpall
CEV Cup
2013/14 16px Pariisi Volleyga

CEV Challenge Cup
2011/12 16px Varssavi Politechnikaga

Balti liiga
2006/07 16px Selver Tallinnaga
2007/08 16px Selver Tallinnaga

Riikide meistrivõistlused
2003/04 16px Eesti meistrivõistlused Sylvester Tallinnaga
2004/05 16px Eesti meistrivõistlused Sylvester Tallinnaga
2005/06 16px Eesti meistrivõistlused Sylvester Tallinnaga
2006/07 16px Eesti meistrivõistlused Selver Tallinnaga
2007/08 16px Eesti meistrivõistlused Selver Tallinnaga
2012/13 16px Prantsusmaa meistrivõistlused Pariisi Volleyga
2013/14 16px Prantsusmaa meistrivõistlused Pariisi Volleyga
2014/15 16px Prantsusmaa meistrivõistlused Pariisi Volleyga
2015/16 16px Prantsusmaa meistrivõistlused Pariisi Volleyga

Välismaa esiliigad
2018/19 16px Prantsusmaa esiliiga Pariisi Volleyga

Riikide karikavõistlused
2006/07 16px Eesti karikavõistlused Selver Tallinnaga
2007/08 16px Eesti karikavõistlused Selver Tallinnaga
2008/09 16px Eesti karikavõistlused Selver Tallinnaga
2013/14 16px Prantsusmaa superkarikas Pariisi Volleyga
2013/14 16px Prantsusmaa karikavõistlused Pariisi Volleyga
2014/15 16px Prantsusmaa superkarikas Pariisi Volleyga
2015/16 16px Prantsusmaa superkarikas Pariisi Volleyga
2016/17 16px Prantsusmaa superkarikas Pariisi Volleyga

Koondis
2016 16px Euroopa Liiga
2021 16px Euroopa Liiga

Individuaalsed auhinnad
2015 Euroopa Liiga parim keskblokeerijaSlovenia win European League title! CEV archive, 14.08.2015.

Tunnustus
Eesti parim meesvõrkpallur: 2013, 2014.Aasta parimad võrkpallurid on Ennok ja Kreek ERR arhiiv, 14.12.2014.

Isiklikku
Ardo Kreegil on poeg ja tütar. Kreegi hobideks on autod.

Vaata ka

Viited

Välislingid
Ardo Kreek Mängija profiil CEV kodulehel
Ardo Kreek 2021 koondis Eesti Võrkpalli Liidu kodulehel
Ardo Kreek Arago de Sete kodulehel
Kreek, Ardo ESBL biograafia
Ardo Kreek Volleybox

Kategooria:Eesti võrkpallurid
Kategooria:Sündinud 1986